Sumgajitas (upė)
Sumgajitas (azer. Sumqayıtçay), dar vadinama Gordučajumi, Džangičajumi, Kozlučajumi – upė rytų Azerbaidžane. Prasideda Didžiojo Kaukazo kalnų pietrytiniame šlaite. Teka į rytus stepėmis. Įteka į Kaspijos jūrą ties Sumgajito miestu. Upės mityba mišri. Poplūdis būna kovo-balandžio mėnesiais. Vasaros-rudens laikotarpiu nusenka, žemupyje išdžiūsta. Žemupyje Sumgajitą kerta Samuro-Apšerono kanalas. Upės vanduo naudojamas drėkinimui.